OpenLLM-France/wikimedia huggingface dataset:
# Sarduri I

Sarduri I va ser rei d'Urartu de l'any 844 aC al 828 aC.
No se sap de cap parentiu amb el seu antecessor Arame. A les fonts apareix com a fill de Lutipri, persona que segons algunes inscripcions podria haver regnat també a Urartu. Va transferir la capital d'Arzashku (Manazkert) a Tuixpa, més ben defensable i abastible (l'armènia Tosp a la regió de Tospitis, la ciutat de Van).
Salmanassar III d'Assíria va atacar el país l'any 831 aC. L'exèrcit assiri va travessar el riu Arsànies o Muradsu i va avançar cap a les muntanyes, però per les mateixes fonts assíries se'n dedueix una derrota. El 828 aC va atacar els districtes fronterers i va sotmetre a tribut al príncep de Khubuxkia (avui Djelamerk) que es deia Datana. Després l'exèrcit assiri va passar al Mutsatsir (entre el Mont Djelo i l'Ushnu) que no va poder sotmetre, i van seguir més al nord, al país de Manna (al sud de la ciutat d'Urmia) on era rei Ualki que va fugir a les muntanyes sense sotmetre's. Finalment l'exèrcit va entrar al regne de Gilzan (regió de Salmas al nord-oest del llac Urmia) on el rei Upu va acceptar de pagar tribut.
Sarduri va morir l'any 828 aC i el va succeir el seu fill Ishpuini.

## Referències

* ↑ Cassin, Elena (et al.) (eds.). Los imperios del antiguo Oriente: la primera mitad del primer milenio (en castellà). Madrid: Siglo XXI, 1979, p. 33, 97. ISBN 8432301183.
* ↑ Lang, David Marshall. Armenia cradle of civilization. Londres: George Alen & Unwin Ltd, 1970, p. 86.
* ↑ Piotrovsky, Boris B. The ancient civilization of Urartu. Nova York: Cowles Book Co., 1969, p. 131.

## Bibliografia

* Grousset, R. Adonts, N. Histoire d'Armenie. París. [S.n.], 1946.
# Temporada 1947-48 de la BAA

La temporada 1947-48 de la BAA fou la segona de la història de la Basketball Association of America, que més tard es convertiria en l'actual NBA. Abans de l'inici de la temporada, els equips de Cleveland, Detroit, Pittsburgh i Toronto van desaparèixer, deixant una lliga amb només set equips. Per aquest motiu van haver d'incorporar als Baltimore Bullets de la ABL per així poder igualar les dues divisions. Cada franquícia jugà 48 partits. Els Baltimore Bullets foren els campions en guanyar als Philadelphia Warriors per 4-2.

## Classificacions

Divisió Est
| Equip | V | D | %V | P |
| Philadelphia Warriors | 27 | 21 | ,563 | - |
| New York Knicks | 26 | 22 | ,542 | 1 |
| Boston Celtics | 20 | 28 | ,417 | 7 |
| Providence Steamrollers | 6 | 42 | ,125 | 21 |
Divisió Oest
| Equip | V | D | %V | P |
| St, Louis Bombers | 29 | 19 | ,604 | - |
| Baltimore Bullets C | 28 | 20 | ,583 | 1 |
| Chicago Stags | 28 | 20 | ,583 | 1 |
| Washington Capitols | 28 | 20 | ,583 | 1 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Joe Fulks | Philadelphia Warriors | 22,1 |
| Assistències per partit | Howie Dallmar Ernie Calverley | Philadelphia Warriors Providence Steamrollers | 2,5 |
| Percentatge de tirs de camp | Bob Feerick | Washington Capitols | 34,0 |
| Percentatge de tirs lliures | Bob Feerick | Washington Capitols | 78,8 |

## Premis

* Primer quintet de la temporada
** Ed Sadowski, Boston Celtics
** Joe Fulks, Philadelphia Warriors
** Howie Dallmar, Philadelphia Warriors
** Bob Feerick, Washington Capitols
** Max Zaslofsky, Chicago Stags
* Segon quintet de la temporada
** Buddy Jeannette, Baltimore Bullets
** Stan Miasek, Chicago Stags
** Carl Braun, New York Knicks
** Fred Scolari, Washington Capitols
** John Logan, St. Louis Bombers

## Vegeu també

* Draft de la BAA del 1948
# Sèrraslós e Arribans

Sèrraslós e Arribans (en francès Serreslous-et-Arribans) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 143 | 166 | 146 | 150 | 169 | 182 | 208 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Geneviève Anaclet | |

## Referències

* ↑ Toponímia occitana diu que és Sèrralots, però jo m'inclino més per Sèrraslós, com diu la viquipèdia occitana.
# Artigas de Bordèu

Artigas de Bordèu (en francès Artigues-près-Bordeaux) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 775 | 966 | 1.499 | 2.723 | 5.530 | 5.984 | 6.491 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995- | Françoise Cartron | PS |

## Referències

* ↑ Toponímia occitana
# Guerra d'androides

Guerra d'androides (títol original: Nemesis) és una pel·lícula estatunidenca de ciència-ficció dirigida l'any 1992 per Albert Pyun, que també va dirigir Cyborg. Ha estat doblada al català.

## Argument

Los Angeles 2027, el Japó i els Estats Units s'han fusionat políticament i econòmicament. Alex (interpretat per Olivier Gruner) és un policia assassí mig-home mig-maquina, els membres del qual totalment carbonitzats han estat reemplaçats per òrgans robotitzats. Treballa per una versió futurista del LAPD (Policia Municipal de Los Angeles) per executar diversos resistents entre els quals una directora, Rosaria, interpretada per Jennifer Gatti. Intenta abandonar el LAPD i esdevé un delinqüent sense envergadura que fa petites feines per la màfia. No obstant això, els responsables del LAPD rebutgen deixar-lo lliure i, quan el necessiten, van buscar-ho.
Alex és cridat amb la finalitat d'executar una última missió consistent en l'assassinat dels caps de la resistència. Descobreix aleshores que els resistents no lluiten contra el control del govern sobre la vida de la població, sinó pel futur de la humanitat.
Una nova raça de androides s'infiltra en efecte en la societat humana integrant la memòria de certes persones en cossos robotitzats, fidelitzant-los així a la causa cibernètica. Alex descobreix que té una bomba implantada al braç i comença una carrera contra rellotge per trobar el cap de la resistència (Cary-Hiroyuki Tagawa) i desactivar la bomba abans que no exploti. Troba el cap de la resistència just a temps i s'uneix a la causa dels resistents, anomenats els Red Army Hammerheads. Però mentre s'escapen a bord d'un aparell volador, un ciborg que es pensaven estava destruït els ataca, i es descobreix que el mateix Alex és un ciborg.
El ciborg demoníac és vençut, el aerodin fuig cap als aires. El film s'acaba amb una imatge d'Alex i el seu rival sobre una teulada, Alex fa una observació espiritual a la qual havia fet al·lusió abans, i dispara el ciborg.
Alex s'allunya en companyia del seu acòlit (Merle Kennedy) i tots dos fan broma sobre la manera de passar la duana de Los Angeles amb el seu cos metàl·lic.

## Repartiment

* Olivier Gruner: Alex Rain
* Tim Thomerson: Farnsworth
* Brion James: Maritz
* Merle Kennedy: Max Impact
* Cary-Hiroyuki Tagawa: Angie-Liv
* Deborah Shelton: Julian
* Yuji Okumoto: Yoshiro Han
* Marjorie Monaghan: Jared
* Vincent Klyn: Michelle
* Nicholas Guest: Germain
* Thom Mathews: Marion
* Marjean Holden: Pam
* Thomas Jane: Billy

## Referències

* ↑ «Guerra d'androides». esadir.cat.
* ↑ «Nemesis». Allocine.
# Trochosuchus

Trochosuchus és un gènere extint de sinàpsids terocèfals que visqueren al sud d'Àfrica durant el Capitanià (Permià mitjà). Se n'han trobat restes fòssils a la província sud-africana del Cap Occidental. Trochosuchus tenia la mida d'un llop de mida mitjana. Disposava de quatre dents canines al maxil·lar superior i dues a l'inferior. Sembla que arrancava trossos de carn de les preses i se'ls empassava sencers. Probablement caçava petits vertebrats, a més de ser un carronyaire oportunista. El nom genèric Trochosuchus significa ‘cocodril toixó’ en llatí.

## Referències

* 1 2 Entrada «Trochosuchus» de la Paleobiology Database (en anglès). [Consulta: 20 desembre 2022].
* ↑ Novikóvskaia, 2019, «Трохозух».

## Bibliografia

* Novikóvskaia, A. До начала зверей (en rus). Издательские решения, 2019. ISBN 9785041922856.
# Prats i Sansor

Prats i Sansor és un municipi a la comarca de la Baixa Cerdanya, amb capital a Prats de Cerdanya. Localment es pronuncia [pə'ɾats] i [sun'so].

## Observació astrònomica

Durant els anys 70 del segle XX, el municipi va ser lloc d'anomenada mundial a causa de l'observació astrofísica que es va fer a partir de les més de vint cúpules que s'hi van instal·lar. La nitidesa del cel de Cerdanya a la nit era de característiques comparables a les del desert d'Arizona, als EUA. Astrofísics de tot el món es donaven cita durant els mesos estiuencs prop d'una masia de Sansor per a portar a terme les seves observacions a través de potents telescopis muntats per ells mateixos. La progressiva contaminació lumínica arran de l'obertura del Túnel del Cadí que va propiciar l'edificació de segones residències, a poc a poc, van anar contribuint a la contaminació lumínica. Els astrofísics, arran de la dràstica baixada de qualitat de les condicions celestes nocturnes, van haver d'anar a la cerca de nous indrets, la qual cosa els va allunyar de la Cerdanya.

## Geografia

* Llista de topònims de Prats i Sansor (orografia: muntanyes, serres, collades, indrets...; hidrografia: rius, fonts...; edificis: cases, masies, esglésies, etc.).
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 12 | 13 | 16 | 90 | 191 | 268 | 227 | 241 | 220 | 223 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 210 | 159 | 147 | 166 | 134 | 117 | 120 | 117 | 133 | 133 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 180 | 187 | 212 | 225 | 217 | 226 | - | 245 | 296 | 248 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 238 | 231 | 222 | 260 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :
| Entitat de població | Habitants (2023) |
| el Pla | 124 |
| Prats de Cerdanya | 114 |
| Capdevila | 16 |
| Sansor | 0 |
| Font: Idescat ||

## Llocs d'interès

* Església de Sant Serni. Romànica amb un campanar de doble espadanya
* Ermita de Sant Salvador de Predanies. Romànica.

## Enllaços externs

* Pàgina web de l'ajuntament Arxivat 2012-07-19 a Wayback Machine.
* Informació de l'Institut d'Estadística de Catalunya
# Modigliani

Modigliani és el nom dels següents personatges:
* Amedeo Modigliani (Liorna, 1884 – París, 1920), pintor i escultor italià
** Modigliani (pel·lícula): Pel·lícula estatunidenca del 2004 sobre Amedeo Modigliani.
* Franco Modigliani (Roma, 1918 – Cambridge, 2003), economista italià nacionalitzat estatunidenc
* Giuseppe Emanuele Modigliani (Liorna, 1872 – Roma, 1947), advocat i polític socialista italià
# Belial

Belial és un terme que apareix a la Bíblia hebrea/Antic Testament que més tard es va personificar com dimoni, el nom del qual significa en hebreu "sense vàlua" en textos cristians del Nou Testament. Les grafies alternatives inclouen Baalial, Balial, Belhor, Beliall, Beliar, Berial, Bylyl i Beliya'al. A l'Evangeli apòcrif de Joan, un primer text del Gnòstic, el governant de l'inframón es coneix com Belias.
Viu al nord de l'infern i té més força al mes de gener. Sol governar els elementals de terra, que llença en hordes destructores sobre la Terra. Segons les versions, és el pare de Llucifer o el seu subordinat. S'associa a la luxúria i a tot el que impliqui bruixeria.
En l'obra de John Milton, el Paradís Perdut, aconsella abandonar la guerra directa contra el Cel. Té una aparença agradable i convenç els sacerdots que abandonin la seva fe.

## Referències

* ↑ See the reference to "Beliar" in The Ascension of Isaiah, at EarlyChristianWritings.com, specifically at 1:8–9, 2:4, 3:11–13, 4:2, 4:14–18, 5:1, 5:15.
* ↑ Floyd, Michael H. Minor Prophets: Volume 2. Grand Rapids, Michigan: Wm. B. Eerdmans Publishing Company, 2000, p. 46. ISBN 978-0802844521. «In late biblical times beliya'al came to designate a mythic personification of evil, and Belial thus became the name of a satanic figure... Two considerations militate against this sort of reading, one historical and the other grammatical. First, the mythic personification of Belial appears to have been a rather late development, and there is no good reason to suppose that beliya'al had assumed this meaning by the time Nahum was composed. There is no evidence of a satanic figure named Belial in biblical or extrabiblical literature from earlier than the third century BC (T. J. Lewis, "Belial," ABD 1 :655–56), and most scholars would date the final edition of ..»
* ↑ Marvin Meyer. «The Secret Book of John». A: The Gnostic Bible. Shambhala, June 30, 2009.
* ↑ «Belial». Gran Enciclopèdia Catalana. Barcelona: Grup Enciclopèdia Catalana.
# Jon Jones

Jon Jones (19 de juliol de 1987) és un artista marcial mixt estatunidenc que actualment competeix en la categoria de pes pesant d'Ultimate Fighting Championship (UFC), on és l'actual Campió Mundial de Pes Pesat d'UFC, a més d'haver estat Campió Mundial de Pes Semipesat d'UFC en dues ocasions, havent ostentat el títol des del març de 2011 a abril de 2015 i des de desembre de 2018 a agost de 2020. Des del 2 de juliol de 2024, és a la posició 3 del rànquing lliura per lliura de UFC. Jones és reconegut com el millor lluitador d'arts marcials mixtes de tots els temps per molts lluitadors, periodistes, analistes de l'esport i per l'UFC mateix.

## Estil de lluita

Jones es caracteritza per la seva tremenda adaptabilitat i la seva tècnica impecable, sent descrit com un dels lluitadors més dinàmics, innovadors, i en constant evolució en la història del MMA octàgon. Jones utilitza el seu llarg abast i el seu wrestling defensiu per connectar cops de colze amb un estil creatiu i poc ortodox.
Utilitza la seva diverses tècniques de pateig, afavorint les front kicks al cos i al capdavant, roundhouse kicks a les cames i al pit, i la seva tècnica més coneguda, la "patada obliqua", un moviment controversial que apunta al genoll de l'oponent. La puntada obliqua va ser una tècnica popularitzada per Bruce Lee, qui Jones cita com una inspiració.55 Jones també destaca al clinch, on és hàbil en controlar els braços dels seus oponents, aconseguint connectar cops de colze i genolls. A terra, té un excel·lent control de la posició, aconseguint trobar obertures per connectar cops i cops de colze.

## Vida personal

Jones i la seva nòvia tenen dues filles: Leah, nascuda l'11 de juliol de 2008 i Carmen Nicole Jones, nascuda el desembre de 2009, que porta el nom de la seva difunta germana, Carmen. Jones és cristià.

## Referències

* ↑ Raimondi, Marc. «He's back: Jones submits Gane to win HW title». ESPN.com, 05-03-2023. [Consulta: 5 març 2023].
* ↑ «Jon Jones is two-weight UFC champion after demolishing Ciryl Gane in one round - BBC Sport».
* ↑ Mitchell, Barry «A Master in Three Fights: Analyzing the development of Jon Jones». Blood Elbow, 13-10-2017.
* ↑ Tabuena, Anton «11 Jon Jones technique breakdowns to get you hyped for UFC 214». Blood Elbow, 27-07-2017.
* ↑ «UFC 135 Jon Jones Pre-Fight Supper: Jones' Water Runs Deep». Bleacherrport.com, 24-09-2011. [Consulta: 31 octubre 2011].
* ↑ «Jessie Moses UFC Jon Jones' Girlfriend/ Fiancée (wiki,bio)» (en anglès americà). [Consulta: 1r gener 2022].
# Martha Genenger

Martha Genenger (Krefeld, 11 de novembre de 1911 - Kapellen, 1 d'agost de 1995) va ser una nedadora alemanya, especialista en braça, que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la prova dels 200 metres braça del programa de natació. En la final fou superada per la japonesa Hideko Maehata. En el seu palmarès també destaca la medalla d'or en els 200 metres braça al Campionat d'Europa de natació de 1934. Durant la seva carrera va aconseguir dos rècords mundials i nou d'Alemanya i va ser campiona d'Alemanya en tres ocasions.

## Referències

* 1 2 «Martha Genenger Results». sports-reference.com. Arxivat de l'original el 10 de novembre 2012. [Consulta: 10 novembre 2019].
# Frumenci d'Axum

Frumenci d'Axum (Tir, segle iv - Regne d'Axum, ca. 383) fou un eclesiàstic sirofenici, considerat com l'Apòstol d'Etiòpia i primer bisbe d'Axum. És venerat com a sant per diverses confessions cristianes.

## Biografia

Frumenci havia nascut a Tir, ciutat sirofenícia, als primers anys del segle iv. Era un nen quan, cap al 316, anà de viatge cap a Etiòpia amb el seu germà Edesi, acompanyant el seu oncle i mestre Meropi, filòsof. Quan eren de camí, en aturar-se a un poble costaner de la Mar Roja, la població atacà la tripulació del vaixell i matà tothom menys els dos nens. Aquests foren venuts com a esclaus al rei d'Axum, de qui es van guanyar la confiança. El rei va fer Frumenci coper seu i, en morir, els donà la llibertat. La reina vídua, però, els demanà que hi restessin com a tutors del jove hereu al tron, Ezana.
Hi restaren i, especialment Frumenci, van fer servir la seva influència per introduir el cristianisme al regne: primer animaren els comerciants cristians que hi arribaven que practiquessin la seva fe obertament, i després convertiren alguns etíops. Ezana, admirat de la saviesa de Frumenci, es convertí al cristianisme i concedí a Frumenci el permís per construir esglésies cristianes per als mercaders que hi arribaven, i l'autorització per predicar al seu poble.
Quan Ezana fou major d'edat, Edesi retornà a Tir i hi fou ordenat prevere. Frumenci fou alliberat perquè també tornés a casa seva, però anà a Alexandria, on demanà al patriarca Atanasi que enviés a Etiòpia un bisbe per continuar-hi la predicació. Atanasi va pensar que no hi hauria millor candidat que el mateix Frumenci i el consagrà bisbe; va aplegar un grup de missioners per ajudar-lo en l'evangelització d'Etiòpia i els va enviar: la tradició diu que fou l'any 328 o 340-346.
En tornar a aquest país va erigir la seu episcopal a Axum, va batejar el rei Ezana i hi construí nombroses esglésies. Els etíops es convertiren en gran nombre i el rei Ezana va fer del cristianisme religió oficial al país, nomenant Frumenci cap de l'Església Ortodoxa Etíop o Abune. El poble l'anomenà Kesate Birhan o "Revelador de la Llum" i Abba Salama, és a dir "pare pacífic". A Frumenci s'ha atribuït la traducció de la Bíblia a la llengua ge'ez, com també de la litúrgia cristiana.

## Veneració

És el fundador de l'Església Ortodoxa Tewahedo (Unificada) Etíop o Església Ortodoxa Etíop. Aquesta en celebra la festivitat el dia 1 d'agost. Els coptes el celebren el 18 de desembre, els ortodoxos el 30 de novembre i els catòlics el 20 de juliol.

## Notes

* ↑ Munro-Hay, Stuart. Ethiopia, the Unknown Land (en anglès). IB Tauris, 2002, p. 20.
* ↑ El vincle entre l'Església Etíop i el Patriarca d'Alexandria durà fins al segle xx, ja que fins llavors l'Abuna etiòpic era sempre nomenat pel patriarca copte d'Egipte.

## Enllaços externs

* Biografia del sant al lloc de la parròquia de San Frumenzio a Roma Arxivat 2006-05-07 a Wayback Machine.
# Múscul oblic menor de l'abdomen

El múscul oblic menor de l'abdomen o múscul oblic intern de l'abdomen (musculus obliquus internus abdominis) és un múscul de l'abdomen que es troba a la part anterolateral, sota l'oblic major. És un múscul parell, ample, aplanat, constituït per fascicles carnosos i aponeurosi.
S'insereix, per baix, en l'arc crural, en l'espina ilíaca superior i, mitjançant aponeurosi, en les apòfisis espinoses de la darrera vèrtebra lumbar i la primera sacra. Per dalt, a la vora inferior dels quatre últims cartílags costals i, mitjançant l'aponeurosis anterior, en la línia blanca.
Està innervat pels nervis intercostals i els abdominogenitals.

## Funció

De manera sintètica, l'oblic menor de l'abdomen és un múscul expirador, flexor i rotador del tòrax. Però, amb més detall, es poden diferenciar dues funcions principals:
* Actua com un antagonista del diafragma, tot ajudant a reduir el volum de la cavitat toràcica durant l'expiració. Quan el diafragma es contrau, tira de la paret inferior de la cavitat toràcica cap avall i augmenta el volum dels pulmons, que s'omplen d'aire. Però, quan els oblics menor es contrauen, comprimeixen els òrgans de l'abdomen i empenyen cap amunt el diafragma que se situa un altre cop dins la cavitat toràcica i es redueix el volum dels pulmons que deixen anar aire en l'acte de l'expiració.
* La seva contracció rota i doblega el tronc tirant de la caixa toràcica i la línia mitjana cap al maluc; l'esquena baixa del mateix costat. Actua amb el múscul oblic major del costat oposat per aconseguir aquest moviment de torsió del tronc.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 13 febrer 2014].
    Aquest article incorpora text de l'edició de l'Anatomia de Gray en domini públic.

## Imatges

* Diagrama d'una secció transversal de la paret abdominal posterior amb la fàscia lumbodorsal.
* Diagrama de la beina del recte.
* Secció transversal de la paret abdominal anterior, per sota de la línia semicircular.
* Beina femoral oberta per mostrar els seus tres compartiments.
* Triangle lumbar.
* Múscul oblic major de l'abdomen. Paret abdominal anterior. Dissecció profunda. Vista anterior.

## Enllaços externs

* LUC inab
* internal+oblique+muscle al Diccionari d'eMedicine
* Figura anatòmica: 35:07-05 a Human Anatomy Online, SUNY Downstate Medical Center
# Turó Gros de Can Planes

El Turó Gros de Can Planes és una muntanya de 252 metres que es troba al municipi de Fogars de la Selva, a la comarca catalana de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantagalls (Talamanca)

El Cantagalls és una muntanya de 528 metres que es troba al municipi de Talamanca, a la comarca catalana del Bages.
# Serra de Cava

La Serra de Cava és una serra situada al municipi de Cava a la comarca de l'Alt Urgell, amb una elevació màxima de 1.611 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cerro Catedral (Uruguai)

El Cerro Catedral o Cerro Cordillera és un turó de l'Uruguai, així com el seu punt més alt, amb 513,66 msnm. Es troba al nord del departament de Maldonado, en la localitat d'Aiguá. Pertany a la Sierra Carapé, la qual és un dels brancs de la Cuchilla Grande. El seu nom prové de les curioses formes de les elevacions rocoses del seu cim, que són molt característiques en algunes zones del sud del país.

## Geografia

La Sierra Carapé, formada durant el període Precambrià, creua el departament de Maldonado d'oest a est i entra al departament de Rocha. Ella constituïx la frontera entre els departaments de Lavalleja i Maldonado. El Cerro Catedral, o Cerro Cordillera, està situat en la regió de Las Cañas, en la 8a Secció Judicial i en la 9a Secció Policial del departament de Maldonado. En les proximitats del turó neixen el rierol José Ignacio, de nord a sud, i el rierol Coronilla que, amb direcció nord-oest, desguassa a Aiguá.
El turó està situat en l'àrea de la serra, la formació de la qual és principalment de granit i gneis.
En les parts més altes del Cerro Catedral, la vegetació pràcticament no existeix, amb l'ocurrència ocasional d'algun arbust conegut (Ugni molinae) entre les roques. Per damunt dels 400 metres d'altitud, dominen les herbes xeròfiles, les Baccharis articulata i les Achyrocline satureioides.
El clima en aquesta localitat és subtropical humit o temperat, amb estius amens i hiverns relativament freds, amb gelades freqüents. Els vents forts són constants i la pluja és regular durant tot l'any.

## Història

Fins al 1973 es pensava que el Cerro de las Ánimas, amb els seus 501 msnm, era la major altura del país. No obstant això, aquest mateix any, un grup de científics del Servei Geogràfic Militar uruguaià va poder detectar al Cerro Catedral uns metres més alt, canviant així el que es pensava fins al moment.

## Referències

* ↑ (anglès) Peakbagger.com: Cerro Catedral, Uruguai
* ↑ (castellà) Cerro Catedral Arxivat 2008-12-02 a Wayback Machine., pàgina web de la Intendència Municipal de Maldonado, Uruguai.